તેમણે જણાવ્યું કે બી.એ.પી.એસ. સ્વામિનારાયણ સંસ્થાની જે ગુણાતીત ગુરુ-પરંપરામાં એવું માનવામાં આવે છે કે ગુરુ પોતાના અનુગામી દ્વારા પ્રગટ રહે છે. એટલે કે સ્વરૂપ બદલાય છે, પરંતુ તત્ત્વત: એક જ છે અને આ જ ‘અક્ષર-બ્રહ્મ’ની પરંપરા છે. આવા તો અનેક અનુભવો સેંકડો લોકોને થયા છે. જોકે, તાજેતરમાં એક યુવા સંજય પટેલ કે જેણે આજથી સાત-આઠ વર્ષ પૂર્વે બ્રહ્મસ્વરૂપ પરમ પૂજ્ય પ્રમુખસ્વામી મહારાજે જે મુજબ આશીર્વાદ આપ્યા હતા, એવા જ આશીર્વાદ પ્રગટ ગુરુહરિ પૂજ્ય મહંતસ્વામી મહારાજે આપ્યા અને તે પણ ‘કાનો-માત્રાનાં ફેરફાર વગર’. આ સાંભળીને એ યુવાનની આંખો અશ્રુભીની થઈ ગઈ હતી અને પોતાનો આ અનુભવ તેણે સર્વેને વર્ણવ્યો હતો કે જાણે પૂજ્ય મહંતસ્વામી મહારાજનાં દેહમાં સ્વયં પરમ પૂજ્ય પ્રમુખસ્વામી મહારાજ બોલી રહ્યાં છે.